Projekts

2020.gada Rīkojums Nr.

Rīgā (prot. Nr. )

**„Par valstij piekritīgā nekustamā īpašuma Pīlādžu ielā 6A, Ventspilī, nodošanu Ventspils pilsētas pašvaldības īpašumā”**

1. Saskaņā ar Publiskas personas mantas atsavināšanas likuma 42. panta pirmo daļu, 42.1 pantu un 43. pantu Finanšu ministrijai atļaut nodot bez atlīdzības Ventspils pilsētas pašvaldības īpašumā valstij piekritīgo nekustamo īpašumu (nekustamā īpašuma kadastra Nr.2700 015 0022) - zemes vienību (zemes vienības kadastra apzīmējums 2700 015 0021) 0,1268 ha platībā - Pīlādžu ielā 6A, Ventspilī (turpmāk – Nekustamais īpašums), lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju īstenošanai.

2. Pilnvarot Ventspils pilsētas pašvaldību parakstīt nostiprinājuma lūgumu par nekustamā īpašuma ierakstīšanu zemesgrāmatā uz valsts vārda Finanšu ministrijas personā, kā arī veikt citas nepieciešamās darbības nekustamā īpašuma ierakstīšanai zemesgrāmatā.

3. Ventspils pilsētas pašvaldībai, nostiprinot zemesgrāmatā īpašuma tiesības uz nekustamo īpašumu:

3.1. ierakstīt nekustamo īpašumu zemesgrāmatā uz valsts vārda Finanšu ministrijas personā, vienlaikus ar Ventspils pilsētas pašvaldības īpašuma tiesību nostiprināšanu;

3.2. norādīt, ka Ventspils pilsētas pašvaldības īpašuma tiesības nostiprinātas uz laiku, kamēr Ventspils pilsētas pašvaldība nodrošina šā rīkojuma 1.punktā minēto funkciju īstenošanu;

3.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Ventspils pilsētas pašvaldībai šā rīkojuma 1.punktā minēto nekustamo īpašumu bez atlīdzības nodot valstij, ja tas vairs netiek izmantots šā rīkojuma 1.punktā minēto funkciju īstenošanai.

5. Šā rīkojuma 3.3.apakšpunktā minēto aizliegumu – apgrūtināt nekustamo īpašumu ar hipotēku- nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents A.K.Kariņš

Finanšu ministrs J.Reirs

Iesniedzējs:

Finanšu ministrs J.Reirs